open-index/open-wikipedia-markdown huggingface dataset:
Vukmanovo

**Vukmanovo** je naseljeno mesto u gradskoj opštini Palilula na području grada Niša u Nišavskom okrugu. Nalazi se na južnom rubu niške kotline, u podnožju Seličevice, na oko 10&nbsp;km od centra Niša. Prema popisu iz 2002. bilo je 389 stanovnika (prema popisu iz 1991. bilo je 406 stanovnika).

## Demografija
Godine 1878. Vukmanovo je imalo 38 domaćinstava i 297 stanovnika, a 1930. godine 95 domaćinstava i 556 stanovnika.

Prema popisu iz 2002. godine u Vukmanovu je živelo 334 punoletna stanovnika, a prosečna starost stanovništva bila je 44,1 godina (41,0 kod muškaraca i 47,8 kod žena). U naselju je bilo 133 domaćinstva, a prosečan broj članova po domaćinstvu je 2,92.

Ovo naselje je velikim delom naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

## Reference

## Literatura
* Enciklopedija Niša: Priroda, prostor, stanovništvo; izdanje Gradina - Niš, 1995.g. pp.&nbsp;22.

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Vukanja

**Vukanja** je naselje u Srbiji u opštini Aleksinac u Nišavskom okrugu. Prema popisu iz 2002. bilo je 705 stanovnika (prema popisu iz 1991. bilo je 883 stanovnika).

## Demografija
U naselju Vukanja živi 594 punoletna stanovnika, a prosečna starost stanovništva iznosi 45,9 godina (44,3 kod muškaraca i 47,5 kod žena). U naselju ima 199 domaćinstava, a prosečan broj članova po domaćinstvu je 3,54.

Ovo naselje je velikim delom naseljeno Srbima (prema popisu iz 2002. godine).

## Fotografije sela

Image:Vukanja1.jpg|Brda u okolini sela
Image:Vukanja2.jpg|Žetva
Image:Vukanja3.jpg|Panorama Vukanje


## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Gadžin Han

**Gadžin Han** je gradsko naselje, i sedište istoimene opštine, jedne od jedanaest opština u Nišavskom upravnom okrugu. Područje opštine Gadžin Han prostire se na površini od 325&nbsp;km2 i ima 34 naselja, u kojima prema podacima popisa stanovništva iz 2011. godine živi 8.357 stanovnika. Po popisu iz 2002. broj stanovnika u Opštini Gadžin Han je bio 10.667, 1991. godine 12.990, a 1981. 16.281 stanovnika. Prema popisu iz 2002. u Gadžin Hanu bilo je 1.245 stanovnika (prema popisu iz 1991. bilo je 1.131 stanovnika).

## Položaj i prostranstvo
Gadžin Han je lociran 22&nbsp;km od Niša, 53&nbsp;km od Pirota i 70&nbsp;km od Leskovca, u Zaplanjskoj kotlini, na dolinskim stranama Kutinske reke, kod ušća njenih desnih pritoka (Koprivničke reke i Venežice), u podnožju Suve planine (1810 m), Seličevice (903 m) i Babičke Gore (1059 m) na nadmorskoj visini od 270–320 m. Naselje preseca regionalni put Niš—Ravna Dubrava sa kracima ka Vlasotincu i Babušnici. Gadžin Han pripada istoimenoj katastarskoj opštini, čija je površina 7,55&nbsp;km². Izgrađeni deo naselja obuhvata 1,20&nbsp;km² ili 15,9% površine atara.

## Demografija
U naselju Gadžin Han živi 990 punoletnih stanovnika, a prosečna starost stanovništva iznosi 38,8 godina (38,1 kod muškaraca i 39,4 kod žena). U naselju ima 440 domaćinstava, a prosečan broj članova po domaćinstvu je 2,83.

Ovo naselje je velikim delom naseljeno Srbima (prema popisu iz 2002. godine).

Osnovna karakteristika demografskog razvoja Gadžinog Hana u periodu 1948. do 2002. je značajan i kontinuiran porast ukupnog broja stanovnika, koje je u ovom periodu uvećano 1,3 puta (sa indeksom porasta 2002/1948. od 133,7). Prerastanje Gadžinog Hana u gravitacioni centar Zaplanja imao je za posledicu, između ostalog i doseljavanje stanovništva, tokom savremenog perioda, većinom iz seoskih naselja Zaplanja.
Godine 2002. imigraciono stanovništvo činilo je 58,2% ukupne populacije (od toga je 68,4% doseljeno iz seoskih naselja sa teritorije opštine Gadžin Han). Doseljavanje je bilo najintenzivnije od 1961. do 2002. kada se u Gadžin Han doselilo 90,2% imigracionog stanovništva.

## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Biljeg

**Biljeg** je naselje u Srbiji u opštini Merošina u Nišavskom okrugu. Prema popisu iz 2002. bilo je 526 stanovnika (prema popisu iz 1991. bilo je 524 stanovnika).Najstarija osoba ima 94 godina Božidar Zaakić. 
## Ime
Po narodnom verovanju ime je dobio po nekoj hrvatskoj princezi koja je živela na ovim prostorima. Organizovala je takmičenje u nošenju. Svako ko misli da zaslužuje ruku te princeze treba da je odnese na leđima do vrha "Bilješke Čuke" i kada je došao red na seljaka u kog je princeza bila zaljubljen on je pošao ali na podnožiju brda je umro. I ona je rekla: " NA OVOM MESTU ĆE OSTATI BILjEG" (beleg) 
## Demografija
U naselju Biljeg živi 414 punoletnih stanovnika, a prosečna starost stanovništva iznosi 41,7 godina (40,0 kod muškaraca i 43,5 kod žena). U naselju ima 154 domaćinstva, a prosečan broj članova po domaćinstvu je 3,42.

Ovo naselje je u uglavnom naseljeno Srbima (prema popisu iz 2002. godine).

## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Vrelo (Niš)

**Vrelo** je naseljeno mesto u gradskoj opštini Pantelej na području grada Niša u Nišavskom okrugu. Nalazi se u podnožju Bajtarice (742 m) i u blizini Gramade, udaljeno 17&nbsp;km severoistočno od centra Niša. Prema popisu iz 2002. bilo je 287 stanovnika (prema popisu iz 1991. bilo je 288 stanovnika).

## Historija
Kao i susedno selo Jasenovik tako je i Vrelo davnašnje selo čije crkvište ukazuje da je egzistiralo još u srpskom srednjem veku. Turski popis 1498. godine evidentirao ga je pod istim nazivom (Vrelo) kao spahiluk (zeamet) Ibrahim-bega iz Niša sa 60 domova, 24 neoženjena, 5 udovičkih domova, 4 rajinske vodenice (koje rade pola godine) i sa davanjima koja iznose 8.912 akči. Prema turskom popisu nahije Niš iz 1516. godine, mesto je bilo jedno od 111 sela nahije i nosilo je isti naziv kao danas, a imalo je 74 kuća, 6 udovička domaćinstva, 10 samačka domaćinstva.. Planinski smeštaj i skrovitost su verovatno razlog što o ovom selu u kasnijim vekovima jedva da ima podataka, sve do oslobođenja od Turaka. Krajem 19. veka (1895. godine) Vrelo je manje selo sa 33 domaćinstva i 274 stanovnika, a 1930. godine u njemu je živelo 50 domaćinstava i 289 stanovnika.

Po oslobođenju od Turaka atarska zemlja je konačno prešla u ruke mesnih, većinom zadružnih domaćinstava, ali je bilo i zajedničkih (seoskih) terena pod šumom i ispašom. S raspadom porodičnih zadruga krajem 19. i početkom 20. veka odvijao se proces usitnjavanja zemljišta, a sa postepenim uključivanjem u tržišnu privredu tokom prve polovine 20. veka, naročito posle izgradnje železničke pruge Niš - Zaječar 1922. godine, počela je znatno slabiti šumsko-stočarska, a jačati ratarska i nepoljoprivredna orijentacija (rad na pruzi i radničko zapošljavanje). Staro seosko naselje bolje je odgovaralo starim ekonomskim i društvenim pogodbama, a bilo je i bliže vrelu (po kojem je i dobilo ime), ali je bilo stešnjeno u dolu. Pojedina domaćinstva počela su se od 1950/52. godine izmeštati iz starog naselja i locirati 1&nbsp;km niže i bliže drumu i železničkoj pruzi; uskoro je na novoj lokaciji niklo novo naselje dok je staro zapustelo. Istovremeno, odvijao se i proces napuštanja čiste poljoprivrede prelaskom na gradska zanimanja i mešovitu privredu. Godine 1971. Vrelo je imalo 6 poljoprivrednih, 67 mešovitih i 11 nepoljoprivrednih domaćinstava.

## Demografija
U naselju Vrelo živi 237 punoletnih stanovnika, a prosečna starost stanovništva iznosi 43,8 godina (43,0 kod muškaraca i 44,5 kod žena). U naselju ima 84 domaćinstva, a prosečan broj članova po domaćinstvu je 3,42.

Ovo naselje je velikim delom naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

## Reference

## Literatura
* Enciklopedija Niša: Priroda, prostor, stanovništvo; izdanje Gradina - Niš, 1995.g. pp.&nbsp;21.

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Beloinje

**Beloinje** je naselje u Srbiji u opštini Svrljig u Nišavskom okrugu. Prema popisu iz 2002. bilo je 343 stanovnika (prema popisu iz 1991. bilo je 415 stanovnika).

## Demografija
U naselju Beloinje živi 297 punoletnih stanovnika, a prosečna starost stanovništva iznosi 49,8 godina (47,3 kod muškaraca i 52,2 kod žena). U naselju ima 134 domaćinstva, a prosečan broj članova po domaćinstvu je 2,56.

Nalazi se u blizini Svrljiga, grada koji je smešten u jugoistočnom delu Srbije nedaleko od Niša. Ovo naselje je u potpunosti naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Golešnica

**Golešnica** je naselje u Srbiji u opštini Aleksinac u Nišavskom okrugu. Prema popisu iz 2002. bilo je 4 stanovnika (prema popisu iz 1991. bilo je 8 stanovnika). Naselje je 2009. godine ostalo bez stalnih stanovnika.

## Demografija
U naselju Golešnica živi 4 punoletna stanovnika, a prosečna starost stanovništva iznosi 68,5 godina (67,5 kod muškaraca i 69,0 kod žena). U naselju ima 3 domaćinstva, a prosečan broj članova po domaćinstvu je 1,33.

Ovo naselje je uglavnom naseljeno Srbima (prema popisu iz 2002. godine) a prema poslednja tri popisa je doživelo skoro potpunu depopulaciju.

## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Gornji Dušnik

**Gornji Dušnik** je selo u opštini Gadžin Han u Nišavskom okrugu. Prema popisu iz 2002. bilo je 237 stanovnika (prema popisu iz 1991. bilo je 296 stanovnika).

Selo se nalazi u podnožju Suve planine. U selu postoji i crkva posvećena svetom Nikoli koja je sagrađena 1845. godine, a osvećena 1850. godine. Ikonostas u crkvi je postavljen 1871. godine. Na rečici koja prolazi kroz selo postoji nekoliko vodenica, a nalazi se i ribnjak sa kalifornijskom pastrmkom. Kroz selo prolazi lokalni asfaltiran put.

Prema turskom popisu nahije Niš iz 1516. godine, mesto je bilo jedno od 111 sela nahije i nosilo je isti naziv kao danas, a imalo je 34 kuća, 4 udovička domaćinstva, 8 samačka domaćinstva.

## Demografija
U naselju Gornji Dušnik živi 218 punoletnih stanovnika, a prosečna starost stanovništva iznosi 56,7 godina (53,5 kod muškaraca i 59,6 kod žena). U naselju ima 103 domaćinstva, a prosečan broj članova po domaćinstvu je 2,30.

Ovo naselje je velikim delom naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

## Povezano
* Donji Dušnik

## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Gornja Trnava (Niš)

**Gornja Trnava** je naseljeno mesto u gradskoj opštini Crveni Krst na području grada Niša u Nišavskom okrugu. Nalazi se u Aleksinačkoj kotlini, na oko 16&nbsp;km severozapadno od Niša. Prema popisu iz 2002. bilo je 309 stanovnika (prema popisu iz 1991. bilo je 360 stanovnika).

## Historija
Gornja Trnava se formirala u 16. veku u prostoru ranijih pojata i bačija čiji su vlasnici bili seljaci iz Donje Trnave. U početku su ove bačije služile kao zbegovi u vreme ratnih pohoda, a kasnije se jedan deo stanovnika stalno naselio i formirao selo Gornja Trnava. Oba sela zajedno prvi put se spominju 1560. godine u popisu smederevskog deftera, a 1572. se daju i bliži cifarski podaci o njima. U popisu iz vremena Murata III, krajem 16. veka, nalaze se podaci samo o Gornjoj Trnavi. Znatno se smanjio broj kuća i poreski prihod, što daje osnova za zaključak da su oba sela ekonomski i demografski nazadovala.
Selo se spominje i u kasnijim ratovima, a posebno za vreme seljačkih buna koje su izbijale u prvoj polovini 19. veka. Posle oslobođenja od Turaka 1878. godine počelo se naseljavati uglavnom novo stanovništvo, doseljeno iz raznih krajeva. Starosedelačko stanovništvo već se ranije najvećim delom bilo raselilo.
Godine 1991. Gornja Trnava je selo poljoprivrednog karaktera sa 360 stanovnika.

## Demografija
U naselju Gornja Trnava živi 252 punoletna stanovnika, a prosečna starost stanovništva iznosi 44,9 godina (43,8 kod muškaraca i 46,3 kod žena). U naselju ima 97 domaćinstava, a prosečan broj članova po domaćinstvu je 3,19.

Ovo naselje je velikim delom naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

## Reference

## Literatura
* Enciklopedija Niša: Priroda, prostor, stanovništvo; izdanje Gradina - Niš, 1995.g. pp.&nbsp;36.

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Donja Toponica (Niš)

**Donja Toponica** je naseljeno mesto u gradskoj opštini Crveni Krst na području grada Niša u Nišavskom okrugu. Nalazi se na aluvijalnoj terasi Južne Morave u graničnom prostoru Niške i Aleksinačke kotline, na oko 14&nbsp;km severozapadno od centra Niša. Prema popisu iz 2002. bilo je 290 stanovnika (prema popisu iz 1991. bilo je 315 stanovnika).

## Historija
Donja (kao i Gornja) Toponica je staro selo koje datira još iz srednjeg veka. Istina, turski popis iz sredine 15. veka pruža podatke samo o jednoj Toponici, Gornjoj, ali već u popisu iz 1516. godine upisana su oba sela. Donja Toponica je tada bila jedno od 111 sela nahije i nosila je isti naziv kao danas, a imala je 44 domaćinstva, 16 samačkih, 5 udovičkih domaćinstava, 6 rajinskih vodenica i dažbine u iznosu 8842 akče. U to vreme i kasnije, sve do sredine 19. veka, ovde i u susednom selu Tešici gajio se pirinač o čemu svedoči i mesna toponimija: Orizišta. Sledeći popisni i putopisni podaci pokazuju opadanje broja stanovništva, koje je naročito došlo do izražaja u vreme austro-turskih ratova, a zatim za vreme kuge, „čume“, 1838. godine, pa u vreme niške bune 1841. i u Srpsko-turskom ratu 1876. godine kada je Donja Toponica s ostalim selima u ovom kraju paljena, tako da je selo dočekalo oslobođenje od Turaka s oko 25 domaćinstava.

Posle oslobođenja od Turaka, pored otkupa i zauzimanja zemlje od strane siromašnih seljaka, mnogih turskih imanja su se dokopali pojedini imućni seljaci i gradski zelenaši. Među ovim drugim je i Tasko Uzunović iz Niša koji je u atarima Donje Trnave, Draževca i Donje Toponice pored Južne Morave prisvojio preko 120 ha zemlje, pretežno livada. Donja Toponica se pred kraj 19. i u prvoj polovini 20. veka počela da obnavlja i jača, napuštajući postepeno naturalne i prelazeći na tržišne oblike privređivanja, s primarnom orijentacijom na ratarstvo, stajsko stočarstvo i povrtarstvo. Godine 1895. imala je 32 domaćinstva i 238 stanovnika, a 1921. godine u njemu je živelo 51 domaćinstvo i 329 stanovnika. Posle Drugog svetskog rata, bez obzira na porast broja domaćinstava, došlo je do laganog iseljavanja (pre svega u Niš) i pada ukupnog broja stanovnika. Godine 1971. u Donjoj Toponici je živelo 46 poljoprivrednih, 42 mešovita i 8 nepoljoprivrednih domaćinstava.

## Demografija
U naselju Donja Toponica živi 240 punoletnih stanovnika, a prosečna starost stanovništva iznosi 44,8 godina (42,8 kod muškaraca i 46,8 kod žena). U naselju ima 97 domaćinstava, a prosečan broj članova po domaćinstvu je 2,99.

Ovo naselje je velikim delom naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

## Reference

## Literatura
* Enciklopedija Niša: Priroda, prostor, stanovništvo; izdanje Gradina - Niš, 1995.g. pp.&nbsp;216.

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Donja Trnava (Niš)

**Donja Trnava** je naseljeno mesto u gradskoj opštini Crveni Krst na području grada Niša u Nišavskom okrugu. Nalazi se u Aleksinačkoj kotlini, na oko 15,5&nbsp;km severozapadno od Niša. Prema popisu iz 2002. bilo je 697 stanovnika (prema popisu iz 1991. bilo je 728 stanovnika).

## Historija
Prvi put se pominje pod nazivom Trnava u niškom defteru 1498. godine sa 73 hrišćanske i 2 muslimanske kuće, 36 neoženjenih, 16 udovičkih kuća, jednom livadom i dažbinama u iznosu 12.316 akči. Četrdeset hrišćana iz sela bilo je obavezno da hrani i održava jednog poštanskog konja. Preko sela je vodio Carigradski drum; na drumu se u selu nalazila menzilhana (poštanska stanica), kao prizemljuša sa slamnim krovom i vrlo neugledna. U periodu 1459—1683. godine na drumu se nalazio i čardak obeležen na turskim i austrijskim kartama kao Trnavica.

U turskom popisu 1516. godine Trnava je upisana kao selo sa 65 hrišćanskih i 4 muslimanske kuće, 12 neoženjenih, 6 udovičkih kuća i sa dažbinskim obavezama u iznosu 12.362 akče. U selu se nalazila jedna carska livada, a radila su i dva rajinska mlina.

Prvi put se selo spominje pod nazivom Donja Trnava u turskom popisu 1526. godine sa 25 hrišćanskih i 8 muslimanskih kuća, 5 neoženjenih i 3 nesposobna lica, dok su dažbinske obaveze opale na 5.033 akče.

Selo se spominje i u kasnijim ratovima, a posebno za vreme seljačkih buna koje su izbijale u prvoj polovini 19. veka. Posle oslobođenja od Turaka 1878. godine počelo se naseljavati uglavnom novo stanovništvo, doseljeno iz raznih krajeva. Starosedelačko stanovništvo već se ranije najvećim delom bilo raselilo. Godine 1878/79. Donja Trnava je postala sedište opštine kojoj su pripadala sela Berčinac, Donja Toponica, Gornja Toponica i Draževac.

Donja Trnava je za vreme Drugog svetskog rata bila poznata partizanska baza i neosvojivo uporište narodnooslobodilačkog pokreta.

Godine 1991. Donja Trnava je selo poljoprivrednog karaktera sa 728 stanovnika.

## Demografija
U naselju Donja Trnava živi 589 punoletnih stanovnika, a prosečna starost stanovništva iznosi 44,3 godina (42,1 kod muškaraca i 46,5 kod žena). U naselju ima 228 domaćinstava, a prosečan broj članova po domaćinstvu je 3,06.

Ovo naselje je velikim delom naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

## Reference

## Literatura
* Enciklopedija Niša: Priroda, prostor, stanovništvo; izdanje Gradina - Niš, 1995.g. pp.&nbsp;36.

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Lipovac (Aleksinac)

**Lipovac** je naselje u Srbiji u opštini Aleksinac u Nišavskom okrugu. Prema popisu iz 2002. bilo je 418 stanovnika (prema popisu iz 1991. bilo je 509 stanovnika). Iznad sela se nalaze ruševine tvrđave Lipovac iz srednjeg veka, dok je ispod nje smešten manastir Lipovac, koji se nalazi pod zaštitom republike Srbije, kao spomenik kulture od izuzetnog značaja.

## Demografija

U naselju Lipovac živi 362 punoletna stanovnika, a prosečna starost stanovništva iznosi 46,6 godina (43,9 kod muškaraca i 49,5 kod žena). U naselju ima 153 domaćinstva, a prosečan broj članova po domaćinstvu je 2,64.

Ovo naselje je skoro u potpunosti naseljeno Srbima (prema popisu iz 2002. godine), a u poslednjih pet popisa primećen je pad u broju stanovnika.

## Reference

## Vanjske veze

* Manastir Sveti Stevan Lipovac 
* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Krušce

**Krušce** je naseljeno mesto u gradskoj opštini Palilula na području grada Niša u Nišavskom okrugu. Prema popisu iz 2002. bilo je 879 stanovnika (prema popisu iz 1991. bilo je 888 stanovnika). Ovo naselje je sa naseljima Mramor i Mramorski Potok do 31.12.1992 bilo u sastavu opštine Merošina, 1.1. 1993. godine ulazi u sastav Grada Niša, da bi od 2004. postalo deo gradske opštine Palilula.

## Demografija
U naselju Krušce živi 689 punoletnih stanovnika, a prosečna starost stanovništva iznosi 41,0 godina (41,0 kod muškaraca i 40,9 kod žena). U naselju ima 286 domaćinstava, a prosečan broj članova po domaćinstvu je 3,07.

Ovo naselje je velikim delom naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Lalinac (Niš)

**Lalinac** je naselje u naseljeno mesto u gradskoj opštini Palilula na području grada Niša u Nišavskom okrugu. Smešteno je na aluvijalnoj terasi Južne Morave i Nišave, na oko 10&nbsp;km zapadno od centra Niša. Prema popisu iz 2002. bilo je 1828 stanovnika (prema popisu iz 1991. bilo je 1842 stanovnika).

## Historija
Lalinac je staro, još u srednjem veku formirano selo, ali ga turski popisi iz 1444. do 1446. i 1498. godine pominju samo kao mezgru, tj. kao mesto opustelog sela koje se „seje izvana“. Sedam decenija kasnije (1564) Lalinac je obnovljen i zaseljen s preko 30 domova. Nije, međutim, poznato gde je bilo seosko naselje, jer se pominju dva naseljska položaja: jedan (današnji i verovatno mlađi) na desnoj obali Južne Morave i drugi (verovatno stariji) na levoj obali Južne Morave u potesu današnjeg zaseoka Malo Lalince.

Oslobođenje od Turaka zateklo je Lalinac kao spahiluk Ahmet-bega i Hadži Alijage u današnjem aluvijalnom prostoru Južne Morave i Nišave s 67 kuća i 560 stanovnika. Položaj u plodnoj ravnici i u relativnoj blizini Niša podsticao je njegov poljoprivredni i to ratarski i povrtarski razvoj. Krajem 19. veka (1895) selo je imalo 108 domaćinstava i 811 stanovnika, a godine 1930. u njemu su živela 184 domaćinstva 1277 stanovnika.

Najnoviji razvojni period posle 1944. godine podstakao je još više njegovu ratarsko-povrtarsku specijalizaciju. U ovom periodu su se, međutim, pojavile i tendencije laganog iseljavanja (prvenstveno u Niš), a zatim orijentacija na mešovitu privredu s pojačanom dnevnom migracijom. Istovremeno, Lalinac je postao privlačan za pridošlice iz udaljenijih i siromašnijih sela, tako da njegov ukupan broj domaćinstava i stanovnika raste, naročito broj domaćinstava.

Godine 1971. u Lalincu je živelo 176 poljoprivrednih, 184 mešovita i 57 nepoljoprivrednih domaćinstava.

## Demografija
U naselju Lalinac živi 1474 punoletna stanovnika, a prosečna starost stanovništva iznosi 41,8 godina (41,2 kod muškaraca i 42,5 kod žena). U naselju ima 575 domaćinstava, a prosečan broj članova po domaćinstvu je 3,18.

Ovo naselje je u uglavnom naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

## Reference

## Literatura
* Enciklopedija Niša: Priroda, prostor, stanovništvo; izdanje Gradina - Niš, 1995.g. pp.&nbsp;83.

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Leskovik (Niš)

**Leskovik** je naseljeno mesto u gradskoj opštini Crveni Krst na području grada Niša u Nišavskom upravnom okrugu. Nalazi se u planinskom području Kameničkog visa i Popove glave, na oko 10 kilometara udaljenosti od centra Niša. Prema popisu iz 2002. bilo je 300 stanovnika (prema popisu iz 1991. bilo je 347 stanovnika).

## Historija
Leskovik je staro, verovatno još u predturskom periodu formirano selo, premda ga raniji turski popisi s kraja 15. veka ne spominju. Popis iz 1564. godine ga, međutim, evidentira kao selo s više od 20 domova. Kasnije se podaci o Leskoviku gube da bi bio spomenut 1841. godine u vezi sa protivturskim ustankom, niškom bunom, kada je bio spaljen. Za obnovu je dobio pomoć u iznosu 250 groša.

Pre oslobođenja od Turaka, kao i posle oslobođenja za jedan duži period vremena, Leskovik je sa Cerjem bio najjače stočarsko i šumsko (gorosečko) selo na potesu od Popove glave (534 m) do Kalafata (837 m). Osim svojih, ovčari Leskovika su tokom leta čuvali ovce i domaćinstava iz potplaninskih sela. Krajem 19. veka (1895) bio je malo selo sa 21 domaćinstvom i 182 stanovnika, a 1930. godine u njemu je živelo 38 domaćinstava i 254 stanovnika.

S raspadom porodičnih zadruga, koje su se očuvale do prvih decenija 20. veka, započeo je proces bržeg usitnjavanja seoskog poseda. Od 1960. godine nastupile su značajnije tendencije iseljavanja radno sposobnog stanovništva i zastarevanje sela. Istovremeno, većina odseljenih i dalje je zadržavala svoje posede u Leskoviku, razvijajući time mešovitu privredu. Godine 1971. u Leskoviku su živela 44 poljoprivredna, 47 mešovitih i jedno nepoljoprivredno domaćinstvo.

## Demografija
U naselju Leskovik živi 257 punoletnih stanovnika, a prosečna starost stanovništva iznosi 44,3 godina (43,3 kod muškaraca i 45,5 kod žena). U naselju ima 90 domaćinstava, a prosečan broj članova po domaćinstvu je 3,33.

Ovo naselje je u potpunosti naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

## Reference

## Literatura
* Enciklopedija Niša: Priroda, prostor, stanovništvo; izdanje Gradina - Niš, 1995.g. pp.&nbsp;85.

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Draževac (Aleksinac)

**Draževac** je naselje u Srbiji u opštini Aleksinac u Nišavskom okrugu. Prema popisu iz 2002. bilo je 1188 stanovnika (prema popisu iz 1991. bilo je 1162 stanovnika).

## Geografija
Drazževac se nalazi uz auto-put Beograd Niš, na pola puta od Aleksinca do Niša. Geostrateški položaj Draževca je odličan. Nalazi se između važnih evropskih transvezala, južne pruge i Koridora 10.

Udaljenost Draževca od Aleksinca je 13&nbsp;km, a od Niša 17&nbsp;km.

Draževac ima i razvijenu infrastrukturu koja se sastoji od: Doma kulture, osnovne škole, sportskih terena, ambulante, veterinarske stanice, mlina za mlevenje pšenice, restorana, diskoteka, kafića.

Prostire se u ravničarskom predelu reke Južne Morave koja protiče nedaleko od sela. 
Okružen je planinama Jastrebac i Ozren sa najvišim vrhom Leskovik -1174 metara.

## Klima
Draževac pripada pojasu umereno-kontinentalne klime. Klima je pod uticajem kontinentalnih vazdušnih strujenja, naročito onih iz pravca zapada, istoka i juga. Temperatura vazduha je vrlo značajan klimatski element od kog dosta zavise ostali klimatski elementi. Temperatura vazduha pokazuje veliku ustaljenost, razlike u toku dana i noći, kao i razlike prem godišnjem dobu su umerene. Najviše mraznih dana ima u januaru (prosek 24), a tropskih dana kada je temperatura veća od 30˚C prosečno ima najviše u julu i avgustu.

## Privreda
Osnovna privredna delatnost sela je poljoprivreda (povrtarstvo).

## Kultura

## Demografija
U naselju Draževac živi 980 punoletnih stanovnika, a prosečna starost stanovništva iznosi 44,4 godina (44,2 kod muškaraca i 44,6 kod žena). U naselju ima 376 domaćinstava, a prosečan broj članova po domaćinstvu je 3,16.

Ovo naselje je velikim delom naseljeno Srbima (prema popisu iz 2002. godine).

## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Duga Poljana (Gadžin Han)

**Duga Poljana** je naselje u Srbiji u opštini Gadžin Han u Nišavskom okrugu. Prema popisu iz 2002. bilo je 60 stanovnika (prema popisu iz 1991. bilo je 63 stanovnika).

Prema turskom popisu nahije Niš iz 1516. godine, mesto je bilo jedno od 111 sela nahije i nosilo je isti naziv kao danas, a imalo je 12 kuća, 2 udovička domaćinstva, 2 samačka domaćinstva.

## Demografija
U naselju Duga Poljana živi 59 punoletnih stanovnika, a prosečna starost stanovništva iznosi 63,4 godina (64,2 kod muškaraca i 62,6 kod žena). U naselju ima 34 domaćinstva, a prosečan broj članova po domaćinstvu je 1,76.

Ovo naselje je velikim delom naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Ledena Stena

**Ledena Stena** je gradska četvrt u gradskoj opštini Palilula, jednoj od gradskih opština Niša, u Nišavskom upravnom okrugu. Prema popisu iz 2002. bilo je oko 9000 stanovnika.

## Ime
Ledena stena je dobila ime po tome što je tamo nekada bila gradska ledara i proizvodnja leda u Nišu nalazila se na tom mestu jer je izuzetno podložan udarima vetra. To potvrđuje činjenica da je na Ledenoj Steni skoro uvek temperatura malo niža nego u ostalim delovima grada.

## Geografija
Ledena Stena se nalazi na jugoistoku Srbije, u gradu Nišu, između Glavne železničke stanice i Naselja Milka Protić. Ledena Stena je udaljena oko 3&nbsp;km vazdušnom linijom od centra grada. Do naselja se može doći gradskom prevozom - linijom 10 (Ćele Kula-Naselje Deveti Maj (Novo Selo))i linijom 1 (Minovo naselje-Ledena Stena-Niška Banja). U naselju se nalazi Osnovna škola „Bubanjski Heroji“, specijalna škola za decu sa oštećenim sluhom „Bubanj“ itd.

## Reference

## Vanjske veze
* SouthSerbia.com: Spisak ulica u Ledenoj Steni
Paljina

**Paljina** je naseljeno mesto u gradskoj opštini Crveni Krst na području grada Niša u Nišavskom okrugu. Nalazi se u podnožju Popove glave i u području Toponičke reke, na oko 13&nbsp;km severno od centra Niša. Prema popisu iz 2002. bilo je 272 stanovnika (prema popisu iz 1991. bilo je 335 stanovnika).

## Historija
Paljina je staro, još u srednjem veku formirano selo. Turski popis 1498. godine ga zatiče s 62 domaćinstva, 20 neoženjenih, 9 udovičkih domaćinstava i 3 rajinske vodenice (koje rade cele godine). Nakon teškog perioda preživljenog u kasnijem periodu turske vladavine (posle ustanka 1841. godine bila je spaljena), ušla je u sastav Srbije decembra 1877. godine kao udvojeno stočarsko-ratarsko selo (Gornja i Donja Paljina). U vreme oslobođenja od Turaka kao starinački rodovi zatečeni su: Perišanci, Tošinci, Markovci, Radovanovci, Deda-Vanovci, Savinci i Pantonovci. U to vreme i u čitavom nizu decenija krajem 19. i u prvoj polovini 20. veka, Gornja Paljina je bila veće selo. Početkom 20. veka (1920. godine) Paljina je manje udvojeno selo sa 46 dobrim delom zadružnih domaćinstava i 429 stanovnika.

Posle Drugog svetskog rata ovaj odnos se izmenio u korist Donje Paljine jer je preovladala tendencija napuštanja starih položaja i izmeštanja domaćinstava ka dolini Toponičke reke, odnosno ka njenom saobraćajnom sistemu. U istom periodu odvijao se i postepeni preobražaj poljoprivrede s preovlađujuće stočarsko-šumske privrede na ratarstvo. Posle Drugog svetskog rata, od šezdesetih godina 20. veka, selo je zahvaćeno i značajnim iseljavanjem (najviše u Niš – Naselje Ratko Jović), ojačale su tendencije prestrukturalizacije poljoprivrede u pravcu mešovite privrede s porastom dnevne migracije ka Nišu i Psihijatriskoj bolnici u Gornjoj Toponici.

Prema podacima popisa u Paljini je u 1971. godini živelo 61 poljoprivredno, 62 mešovita i 6 nepoljoprivrednih domaćinstava.

## Demografija
U naselju Paljina živi 231 punoletni stanovnik, a prosečna starost stanovništva iznosi 47,3 godina (46,4 kod muškaraca i 48,4 kod žena). U naselju ima 94 domaćinstva, a prosečan broj članova po domaćinstvu je 2,89.

Ovo naselje je velikim delom naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

## Reference

## Literatura
* Enciklopedija Niša: Priroda, prostor, stanovništvo; izdanje Gradina - Niš, 1995.g. pp.&nbsp;169.

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Nozrina

**Nozrina** je naselje u Srbiji u opštini Aleksinac u Nišavskom okrugu. Prema popisu iz 2002. bilo je 743 stanovnika (prema popisu iz 1991. bilo je 789 stanovnika).

## Geografija
Nozrina je selo u dolini reke Južne Morave. Nalazi se između planina Jastrebac na zapadu i Ozren na istoku. Između je važnih evropskih transverzala, južne pruge, auto-puta Koridor 10 i jedne od najstarijih saobraćajnica - Carigradski drum.

## Privreda
Stanovništvo se većinom bavi poljoprivredom. Geografsko područje, klima i nezagađenost, delovi su uslova za proizvodnju organski zdrave hrane.

## Demografija
U naselju Nozrina živi 601 punoletni stanovnik, a prosečna starost stanovništva iznosi 41,0 godina (40,4 kod muškaraca i 41,6 kod žena). U naselju ima 210 domaćinstava, a prosečan broj članova po domaćinstvu je 3,54.

Ovo naselje je velikim delom naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

## Galerija

Image:Nozrina 1.jpg|
Image:Nozrina 2.jpg|


## Reference

## Vanjske veze

* Slike Nozrine 
* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Oblačina

**Oblačina** je naselje u jugoistočnoj Srbiji opštini Merošina u Nišavskom okrugu. Prema popisu iz 2002. bilo je 443 stanovnika (prema popisu iz 1991. bilo je 501 stanovnika). Naselje je udaljeno od centra Niša 20 kilometara

## Geografija
Na domak sela nalazi se Oblačinsko jezero koje sa okolinom pruža izvanredne mogućnosti za odmor, zabavu i turizam.

U okolini sela je ranije bio veliki broj voćnjaka (plantaža) sa čuvenom Oblačinskom višnjom dok ih je sada mnogo manje uglavnom zbog otežanih uslova privređivanja.

## Demografija
U naselju Oblačina živi 376 punoletnih stanovnika, a prosečna starost stanovništva iznosi 46,6 godina (46,1 kod muškaraca i 47,0 kod žena). U naselju ima 138 domaćinstava, a prosečan broj članova po domaćinstvu je 3,21.

Ovo naselje je velikim delom naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Maletina

**Maletina** je naselje u Srbiji u opštini Ražanj u Nišavskom okrugu. Prema popisu iz 2002. bilo je 188 stanovnika (prema popisu iz 1991. bilo je 208 stanovnika). U blizini sela se nalaze ruševine srednjovekovnog utvrđenja (Tvrđava Maletina), koje je verovatno pripadalo sistemu odbrane stalaćke tvrđave.

## Demografija
U naselju Maletina živi 165 punoletnih stanovnika, a prosečna starost stanovništva iznosi 51,8 godina (51,6 kod muškaraca i 51,9 kod žena). U naselju ima 60 domaćinstava, a prosečan broj članova po domaćinstvu je 3,13. Ima 11 maloletnih osoba u selu.

Ovo naselje je u potpunosti naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

## Povezano
* Tvrđava Maletina

## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Novi Bračin

**Novi Bračin** je naselje u Srbiji u opštini Ražanj u Nišavskom okrugu. Prema popisu iz 2002. bilo je 568 stanovnika (prema popisu iz 1991. bilo je 696 stanovnika). Ovo selo je bilo poznato još u Rimsko doba kao *Praesidium Dasmini*.

Kroz selo protiče Jovanovačka reka koja je ime dobila po centru ovog sela *Jovanovac*. Selo ima dva vašara, prvi 4. avgusta, drugi 11. i 12. septembra. Takođe ima i osmogodišnju školu, poštu, ambulantu, bazen i osvetljene terene za mali fudbal. Selom dominiraju familije Vasić, Mihajlović, Todosijević, Šajkić, Golubović, Mirković i druge.

## Demografija
U naselju Novi Bračin živi 471 punoletni stanovnik, a prosečna starost stanovništva iznosi 45,7 godina (45,3 kod muškaraca i 46,1 kod žena). U naselju ima 176 domaćinstava, a prosečan broj članova po domaćinstvu je 3,23.

Ovo naselje je velikim delom naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

## Reference

## Vanjske veze

* Novi Bračin
* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Niševac

**Niševac** je naselje u Srbiji u opštini Svrljig u Nišavskom okrugu. Prema popisu iz 2002. bilo je 523 stanovnika (prema popisu iz 1991. bilo je 607 stanovnika). Kroz naselje protiče reka Svrljiški Timok.
## Demografija
U naselju Niševac živi 464 punoletna stanovnika, a prosečna starost stanovništva iznosi 51,4 godina (49,2 kod muškaraca i 53,8 kod žena). U naselju ima 180 domaćinstava, a prosečan broj članova po domaćinstvu je 2,91.

Ovo naselje je velikim delom naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

## Saobraćaj
Preko naselja se može doći do Plužine i Varoši. U naselju se nalazi železnička stanica pruge Svrljig—Zaječar.

## Reference

## Vanjske veze

* Mape, aerodromi i vremenska situacija lokacija (Fallingrain)
* Festival u Niševcu Dolinafest-Back to the Village 
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Plužina (Svrljig)

**Plužina** je naselje u opštini Svrljig u Nišavskom upravnom okrugu, u Srbiji. Prema popisu iz 2002. bilo je 370 stanovnika (prema popisu iz 1991. bilo je 587 stanovnika), dok prema konačnim rezultatima popisa iz 2011. godine u naselju živi 252 stanovnika, od kojih svi imaju stalno boravište u naselju.

## Legende o nastanku imena
Postoje dve legende o nastanku imena sela. Prema prvoj ime je poteklo od srpske reči *plužina*, kao uvećano značenje od imenice plug (pretpostavlja se da su meštani sela koristili ogroman plug za obradu zemljišta). Prema drugoj je u davna vremena poglavar sela bio čovek zvani Puvža, koga su, radi lakšeg izgovora, zvali Pluža, pa je po njemu selo dobilo ime.

## Geografija
Selo se nalazi u podnožju planine čiji je nezvanični naziv Ropalj, a čija najviša visina iznosi 618 metara; Od Svrljiga je udaljeno oko 6 kilometara, a od Niša oko 31 kilometar. Zanimljivo je da kroz naselje ne protiče nijedna reka, ali da u njemu postoji nekoliko bunara sa izuzetno čistom vodom. Nalazi se nedaleko od Niševca, Varoši i Mečjeg Dola.

## Demografija
U naselju Plužina živi 359 punoletnih stanovnika, a prosečna starost stanovništva iznosi 63,7 godina (63,9 kod muškaraca i 63,6 kod žena). U naselju ima 174 domaćinstva, a prosečan broj članova po domaćinstvu je 2,13.

Ovo naselje je skoro u potpunosti naseljeno Srbima (prema popisu iz 2002. godine), a u poslednja četiri popisa, primećen je pad u broju stanovnika.

## Zanimljivosti
* U selu je (kao i u nekim okolnim) 1972. godine snimljen kratkometražni film Legenda o lapotu, diplomski rad reditelja Gorana Paskaljevića, u kome je glavnu ulogu igrao Svetislav Radenković iz Plužine.

## Značajniji ljudi
*Svetislav Tisa Radenković, poljoprivrednik i glavni glumac filma Legenda o lapotu.
*Milen Radenković, poljoprivrednik i majstor. Gusle koje je on napravio čuvaju se u Etnografskom muzeju u Beogradu.
*Radoslav Radenković, doktor nauka za srpskohrvatski jezik i sakupljač narodnih umotvorina iz svrljiškog kraja.

## Saobraćaj
Do naselja se može doći autobuskom linijom Svrljig——Plužina (prevoznik Niš-ekspres).

## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Mezgraja (Niš)

**Mezgraja** je naseljeno mesto u gradskoj opštini Crveni Krst na području grada Niša u Nišavskom okrugu. Nalazi se na aluvijalnoj terasi Južne Morave u supovačkom prolazu, na granici Niške i Aleksinačke kotline, na oko 12&nbsp;km severozapadno od centra Niša. Prema popisu iz 2002. bilo je 575 stanovnika (prema popisu iz 1991. bilo je 607 stanovnika).

## Historija
Oskudnost preistorijskih, antičkih i srednjovekovnih nalaza upućuje na mogućnost nepostojanja sela u dalekoj prošlosti. Ovakvu mogućnost potkrepljuje činjenica meandriranja i menjanja rečnog toka Južne Morave na sektoru Mezgraja u prošlosti. O ovom selu nema podataka ni iz turskog perioda sve do 1833. godine kad se zajedno s okolnim selima pominje u rajinskim pobunama („razmiricama“). Posle neuspele niške bune 1841. godine pominje se Mezgraja kao selo koje je pomagalo hajduke.

Po oslobođenju od Turaka selo je počelo da se obnavlja i jača napuštajući postepeno naturalne i prelazeći na tržišne oblike privređivanja, s primarnom orijentacijom na ratarstvo i povrtarstvo. Napretku sela bitno je doprinela izgradnja železničke pruge Beograd - Niš 1884. godine, koja je Mezgraju, uključujući i beogradski drum, ugodno vezala s niškim tržištem. Ova okolnost je doprinela tome da selo posle Drugog svetskog rata, osim što je iselilo jedan broj radno sposobnog stanovništva (pre svega u Niš), postane imigraciono privlačno za pojedina radnička domaćinstva iz udaljenijih i siromašnijih sela. Na toj osnovi razvoj stanovništva je dobio stagnantan oblik s prilično izraženim ekonomsko-socijalnim strukturalnim promenama, što se vidi iz podatka da je u Mezgraji 1971. godine živelo 55 poljoprivrednih, 65 mešovitih i 36 nepoljoprivrednih domaćinstava.

## Demografija
Krajem 19. veka (1895. godine) selo je imalo 39 kuća i 319 stanovnika, a godine 1930. u njemu su živela 92 domaćinstva i 597 stanovnika.

U naselju Mezgraja sada (2002. godine) živi 467 punoletnih stanovnika, a prosečna starost stanovništva iznosi 41,2 godina (39,6 kod muškaraca i 42,7 kod žena). U naselju ima 178 domaćinstava, a prosečan broj članova po domaćinstvu je 3,23.

Ovo naselje je velikim delom naseljeno Srbima (prema popisu iz 2002. godine).

## Reference

## Literatura
* Enciklopedija Niša: Priroda, prostor, stanovništvo; izdanje Gradina - Niš, 1995.g. pp.&nbsp;96.

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Oreovac (Niš)

**Oreovac** je naseljeno mesto u gradskoj opštini Pantelej na području grada Niša u Nišavskom okrugu. Nalazi se na severoistočnom rubu Niške kotline, na oko 18&nbsp;km od centra Niša. Prema popisu iz 2002. bilo je 370 stanovnika (prema popisu iz 1991. bilo je 449 stanovnika).

## Historija
Kako o susednoj Pasjači tako i o Oreovcu nema podataka iz davnijih vremena. Sudeći po crkvinama Oreovac je zaseljen još u predturskom periodu, ali prva službena vest o njemu datira iz 1873/74. godine kada ga pominju austrijske uhode (bez podataka o broju kuća). Oslobođenje od Turaka zateklo ga je kao selo s pedesetak mahom zadružnih kuća.

Krajem 19. veka (1895. godine) selo je imalo oko 73 domaćinstava i 589 stanovnika, a godine 1930. u njemu je živelo 106 domaćinstava i 696 stanovnika.

Krajem 19. i u prvim decenijama 20. veka okončan je raspad porodičnih zadruga i ubrzan proces usitnjavanja zemljišta. Pored šumsko-stočarske ojačala je uloga ratarstva i stajskog stočarstva, a posle Drugog svetskog rata, naročito od 1960. godine orijentacija na radnička zanimanja i delimično iseljavanje radno sposobnog stanovništva. Selo je, ipak, zadržalo poljoprivredni karakter iako sa značajnijim primesama mešovite privrede, što se vidi iz ekonomsko - socijalne strukture domaćinstava u kojoj je 1971. godine bilo 71 poljoprivredno, 67 mešovitih i 8 nepoljoprivrednih domaćinstava.

## Demografija
U naselju Oreovac živi 317 punoletnih stanovnika, a prosečna starost stanovništva iznosi 47,5 godina (46,4 kod muškaraca i 48,8 kod žena). U naselju ima 129 domaćinstava, a prosečan broj članova po domaćinstvu je 2,87.

Ovo naselje je u potpunosti naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

## Saobraćaj
Do naselja se može doći prigradskom autobuskom linijom PAS Niš—Oreovac (linija br. 17).

## Reference

## Literatura
* Enciklopedija Niša: Priroda, prostor, stanovništvo; izdanje Gradina - Niš, 1995.g. pp.&nbsp;164.

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Pasjača (Niš)

**Pasjača** je naseljeno mesto u gradskoj opštini Pantelej na području grada Niša u Nišavskom okrugu. Nalazi se na severoistočnom rubu Niške kotline, na oko 17&nbsp;km od centra Niša. Prema popisu iz 2002. bilo je 295 stanovnika (prema popisu iz 1991. bilo je 385 stanovnika).

## Historija
Oskudnost preistorijskih, antičkih i srednjovekovnih nalaza daje privid nenaseljenosti seoskog prostora u davnoj prošlosti. Prvi pisani podatak datira iz 1564. godine kada je upisana kao selo (Pasjač) s manje od 10 domova. Otada se skoro ništa ne zna do 1877. godine kad je bila posed Belog Memeda. Ovaj Turčin je držao zemlju i čifčije i u današnjem sićevačkom ataru. Ostaci njegove kule mogli su se videti do sedamdesetih godina 20. veka.

Po oslobođenju od Turaka atarska zemlja je konačno prešla u ruke mesnih većinom zadružnih domaćinstava, ali je bilo i zajedničkih (seoskih) terena pod šumom i ispašom. S raspadom porodičnih zadruga krajem 19. i početkom 20. veka odvijao se proces usitnjavanja zemljišta, a s postepenim uključivanjem u tržišnu privredu tokom prve polovine 20. veka počela je znatnije slabiti šumsko-stočarska, a jačati ratarska, vinogradarska i nepoljoprivredna orijentacija. Selo je, međutim, i posle Drugog svetskog rata zadržalo preovlađujući poljoprivredni karakter, premda je u priličnoj meri došla do izražaja i komponenta mešovitog privređivanja, što se vidi iz podataka za 1971. godinu kada je Pasjača imala 98 poljoprivrednih, 36 mešovitih i 2 nepoljoprivredna domaćinstva.

## Demografija
Krajem 19. veka (1895. godine) Pasjača je manje selo od 55 domaćinstava i 469 stanovnika, a godine 1930. u njoj je živelo 86 domaćinstava i 629 stanovnika.

U naselju Pasjača živi 263 punoletna stanovnika, a prosečna starost stanovništva iznosi 52,8 godina (50,5 kod muškaraca i 54,8 kod žena). U naselju ima 118 domaćinstava, a prosečan broj članova po domaćinstvu je 2,50.

Ovo naselje je u potpunosti naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

## Saobraćaj
Do naselja se može doći prigradskom autobuskom linijom PAS Niš—Oreovac (linija br. 17).

## Reference

## Literatura
* Enciklopedija Niša: Priroda, prostor, stanovništvo; izdanje Gradina - Niš, 1995.g. pp.&nbsp;172.

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Manastir (Niška Banja)

**Manastir** je pusto selo u gradskoj opštini Niška Banja na području grada Niša u Nišavskom okrugu. Prema popisu iz 2002. bilo je 2 stanovnika (prema popisu iz 1991. bilo je 2 stanovnika). Naselje je 2005. godine ostalo bez stalnih stanovnika.

## Demografija
U naselju Manastir živela su 2 punoletna stanovnika, a prosečna starost stanovništva bila je 67,5 godina (67,5 kod muškaraca i 67,5 kod žena). U naselju je postojalo 1 domaćinstvo.

Ovo naselje je u potpunosti naseljeno Srbima (prema popisu iz 2002. godine).

## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Nikola Tesla (Niška Banja)

**Nikola Tesla** je naselje u gradskoj opštini Niška Banja na području grada Niša u Nišavskom okrugu. Prema popisu iz 2002. bilo je 3532 stanovnika (prema popisu iz 1991. bilo je 3710 stanovnika).

## Demografija
U naselju Nikola Tesla živi 2786 punoletnih stanovnika, a prosečna starost stanovništva iznosi 38,0 godina (37,3 kod muškaraca i 38,7 kod žena). U naselju ima 1214 domaćinstava, a prosečan broj članova po domaćinstvu je 2,91.

Ovo naselje je velikim delom naseljeno Srbima (prema popisu iz 2002. godine).

## Zanimljivosti
Naselje Nikola Tesla se u narodu zove „broj 6“ zato što je tu bila šesta karaula Nemaca u Drugom svetskom ratu gde su se čuvali mostovi od diverzanata.

## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)